জলাবদ্ধতা সমস্যা নিরসনের জন্য নগরবাসীকে কিছুদিন ধৈর্য্য ধরার আহবান জানান মেয়র। চসিকের পরিকল্পনায় এতবার রাস্তাঘাট সংস্কারের প্রস্তুতি ছিলনা উল্লেখ করে তিনি বলেন, বিভিন্ন সংস্থার উন্নয়ন কর্মকান্ডের কারণে নগরীতে স্বাভাবিক রাস্তা একটাও নাই। আমরা একেকটা রাস্তার উপর বার বার বেসমেন্ট ফেলছি। আবার রোদ উঠলে প্ল্যান্টের মাধ্যমে সেসব রাস্তা মেরামত করছি। কিন্তু এগুলো ধরে রাখা যাচ্ছে না। রাস্তাঘাটগুলো মেরামত করতে কিন্তু আমাদের টাকা লেগেছে। টাকা ছাড়া এখানে কাজ হচ্ছে না।